Både Vest- og Øst-Tyskland hadde egne mesterskap for kvinner, i vest fra 1974 og i øst fra 1979. Den vesttyske modellen var en ren utslaging etter at vinnerne av regionale ligaer hadde blitt kvalifisert. Dette systemet minnet veldig om den tyske cupen, som ble startet opp i 1981. Det østtyske systemet varierte ettersom flere lag kom med, men var basert i hovedsak på serier, etter hvert regionale med sluttspill mellom vinnerne av de enkelte serier. Begge seriene ble spilt fra tidlig høst til sen vår, slik som det fortsatt gjøres.